《赠周钓甫同谷时庚午七月同客金陵》
清代·金武祥

不洒穷途泪，艰难卅载尝。危言动君相，奇气发文章。

天下正多事，斯民剧可伤。忧时同一哭，漫说少年狂。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。